recursal/SuperWikiNEXT-32B huggingface dataset:
**วัดสรรเพชญ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านสรรเพชญ ตำบลยายชา อำเภอสามพราน จังหวัดนครปฐม บริเวณวัดยังมีตลาดน้ำวัดสรรเพชญ

วัดสรรเพชญเป็นวัดโบราณที่สร้างขึ้นในสมัยอยุธยาตอนปลาย ไม่ทราบประวัติการก่อสร้าง หลักฐานที่ยังคงเหลืออยู่ได้แก่ อุโบสถหลังเก่า ส่วนฐานและหลังคามีลักษณะแอ่นโค้งแบบตกท้องช้าง ด้านหน้ามีเพิงคลุมลงมา เป็นรูปแบบที่นิยมกันมากในสมัยอยุธยาตอนปลาย ตรงฐานชุกชีของพระพุทธรูปในอุโบสถหลังเก่ามีลวดลายปูนปั้นปิดทองประดับกระจกสีเปลือกแมลงทับสวยงามมาก จัดเป็นสกุลศิลปะสมัยอยุธยาตอนปลายที่หลงเหลือเพียงแห่งเดียวเท่านั้นในเขตอำเภอสามพราน อุโบสถหลังนี้ได้รับการซ่อมแซมในสมัยหลวงปู่พัน ตรงกับสมัยพระบาทสมเด็จพระจุลจอมเกล้าเจ้าอยู่หัว ในวัดยังมีพิพิธภัณฑ์วัดสรรเพชญที่จัดสร้างขึ้นเพื่ออนุรักษ์ของพื้นบ้าน ชั้นบนจัดแสดงพระพุทธรูปเก่าแก่ของวัด ชั้นล่างจัดแสดงเครื่องใช้ที่ทางวัดได้เก็บสะสมมาตั้งแต่อดีต เช่น ชุดน้ำชา จปร. จุลศักราช 1250 เครื่องถ้วยลายครามจากประเทศจีน ถาดเคลือบและเครื่องแก้วเจียระไนจากยุโรป กาน้ำชาแบบต่าง ๆ เป็นต้น

ข้อมูลจากกรมการศาสนาระบุว่าตั้งวัดเมื่อ พ.ศ. 2310 เดิมวัดนี้ชื่อว่า **วัดตาเพชร** ตามชื่อผู้สร้าง ต่อมาตาเพชรได้นำเอาเพชรในตระกูลของตนมาฝังไว้ที่หน้าบันอุโบสถจึงได้ชื่อว่า **วัดสามเพชร** ต่อมาเมื่อวันที่ 1 กรกฎาคม พ.ศ. 2461 สมเด็จพระมหาสมณเจ้า กรมพระยาวชิรญาณวโรรส ได้เสด็จตรวจเยี่ยมวัดในลุ่มแม่น้ำนครชัยศรี พระองค์ทรงแวะเยี่ยมและถวายรูปถ่าย 1 รูป ไว้แก่พระครูทักษิณานุกิจ (ผัน) เจ้าอาวาสรูปที่ 5 วัดสรรเพชญได้รับพระราชทานวิสุงคามสีมาเมื่อวันที่ 18 กรกฎาคม พ.ศ. 2515 ปัจจุบันมีพระอธิการสีรมณ์ เขมธมฺโม เป็นเจ้าอาวาส

วัดมีวัตถุมงคลและพระเครื่องของอดีตเจ้าอาวาส 2 รูป คือ พระครูทักษิณานุกิจ (ผัน) และพระครูถาวรวิทยาคม (เพิ่ม ทิฏฺโฐ) เจ้าอาวาสรูปที่ 7 ซึ่งมีชื่อเสียงทางด้านเมตตามหานิยมและคงกระพันชาตรี

อ้างอิง
-------

1. ↑  "วัดสรรเพชญ". ระบบภูมิสารสนเทศ แหล่งมรดกทางศิลปวัฒนธรรม.
2. ↑  "พิพิธภัณฑ์วัดสรรเพชญ". พิพิธภัณฑ์ในประเทศไทย.
3. ↑  "นครปฐม - รายงานทะเบียนวัด" (PDF). คลังข้อมูลเก่าเก็บจากแหล่งเดิม (PDF)เมื่อ 2020-01-25. สืบค้นเมื่อ 2021-03-23.
4. ↑  "วัดสรรเพชญ". ศูนย์ข้อมูลกลางทางวัฒนธรรม.
**วัดสระแก้ว** เป็นพระอารามหลวงชั้นตรีชนิดสามัญคณะสงฆ์ฝ่ายมหานิกาย ในตำบลสระแก้ว อำเภอเมืองสระแก้ว จังหวัดสระแก้ว

เดิมที่ตั้งวัดสระแก้ว ตั้งอยู่ทางทิศตะวันออกเฉียงเหนือของที่ตั้งในปัจจุบัน ประมาณ 500 เมตร โดยวัดตั้งอยู่ติดกับหนองน้ำด้านทิศตะวันออก จึงถูกเรียกว่า **วัดหัวหนอง** หรือ **วัดศาลานอก** ปัจจุบันหนองน้ำดังกล่าวได้เป็นที่ตั้งของโรงพยาบาลสมเด็จพระยุพราชสระแก้ว วัดสระแก้วสร้างขึ้นเมื่อประมาณปี พ.ศ. 2453 ถึงปี พ.ศ. 2466 ได้รับการยกฐานะเป็นพระอารามหลวงชั้นตรีชนิดสามัญ เมื่อวันที่ 22 มิถุนายน พ.ศ. 2543 และได้รับการยกย่องเป็น วัดพัฒนาตัวอย่างดีเด่น สำนักเรียนดีเด่น เป็นโรงเรียนปริยัติธรรมของอำเภอเมือง ปัจจุบันเป็นศูนย์หลักสูตรประกาศนียบัตรบริหารกิจการคณะสงฆ์ ของมหาจุฬาลงกรณ์ราชวิทยาลัย

วัดมีเกจิอาจารย์ คือ หลวงพ่อทอง หรือ พระครูรัตนสราธิคุณ เป็นที่เคารพรักของประชาชนทั่วไป อบรมเผยแพร่หลักธรรมของพระพุทธศาสนา และมีความรู้ความสามารถด้านวิชาแพทย์แผนโบราณ และยังเป็นพระภิกษุผู้ทรงวิทยาคุณด้านไสยศาสตร์ แม้ท่านจะมรณภาพแล้วตั้งแต่ พ.ศ.2523 ประชาชนทั่วไปก็ยังเคารพนับถือท่าน คณะลูกศิษย์จึงได้ร่วมใจกันสร้างรูปปั้นของหลวงพ่อไว้ ณ วิหารหลวงพ่อทอง

อ้างอิง
-------

1. ↑  "วัดสระแก้ว (พระอารามหลวง)". ศูนย์ข้อมูลกลางทางวัฒนธรรม.
2. ↑  "สถานที่ท่องเที่ยว-งานประจำปี". องค์การบริหารส่วนจังหวัดสระแก้ว. คลังข้อมูลเก่าเก็บจากแหล่งเดิมเมื่อ 2021-05-06. สืบค้นเมื่อ 2021-05-06.
**วัดสระสี่เหลี่ยม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนรวก อำเภอดอนตูม จังหวัดนครปฐม มีเนื้อที่ประมาณ 11 ไร่ 46 ตารางวา

วัดสระสี่เหลี่ยมประกาศตั้งวัดเมื่อวันที่ 10 กันยายน พ.ศ. 2379 ได้รับพระราชทานวิสุงคามสีมา เมื่อวันที่ 27 กรกฎาคม พ.ศ. 2526 เริ่มสร้างขึ้นเมื่อประมาณ พ.ศ. 2370 โดยพระตาและประชาชนร่วมกันสร้างขึ้น วัดสระสี่เหลี่ยมเอานามของสระใหญ่ที่ขุดขึ้นมาช้านานเป็นชื่อวัด เชื่อว่าขุดมาตั้งแต่สมัยพระเจ้าอู่ทอง โดยขุดสระเป็นรูปสี่เหลี่ยม สถานที่ตั้งเดิมของวัดตั้งอยู่บริเวณสระน้ำนี้แต่ภายหลังได้ย้ายที่ตั้งมาอยู่ในที่ตั้งปัจจุบัน

อาคารเสนาสนะที่สำคัญ ได้แก่ อุโบสถทรงไทยประเพณี สร้างเมื่อ พ.ศ. 2523 ภายในประดิษฐาน *พระพุทธมหาปุณณะ* มีภาพจิตรกรรมฝาผนัง มีพระพุทธรูปองค์หนึ่งที่สร้างโดยบรรหาร ศิลปอาชา ปูชนียวัตถุอื่น ได้แก่ *หลวงพ่อแดง* สร้างด้วยทองคำแต่สีออกสีแดง มีลักษณะศิลปะอู่ทอง วิหารหลังใหม่ตกแต่งด้วยไม้มะค่าท่อนเดียว ฐานแกะสลักด้วยหินอ่อน

รายนามเจ้าอาวาส
---------------

* พระตา พ.ศ. 2370–2400
* พระอยู่ พ.ศ. 2400–2430
* พระเอฟ พ.ศ. 2431–2441
* พระเหล่ พ.ศ. 2448–2467
* พระแร่ อ่อนแล พ.ศ. 2468–2492
* พระจวง พ.ศ. 2493–2494 รักษาการแทนเจ้าอาวาสวัดสระสี่เหลี่ยม
* พระครูสุทธิวิมล พ.ศ. 2494–2552
* พระครูวิชัยธรรมานุกูล (วันชัย ป.ธ.4) พ.ศ. 2552

อ้างอิง
-------

1. ↑  "วัดสระสี่เหลี่ยม". พระสังฆาธิการ.
2. ↑  "วัดสระสี่เหลี่ยม". ศูนย์ข้อมูลกลางทางวัฒนธรรม.
3. ↑  "Nakhonpathum". pp. 196–197.
**การขุดเหมืองในทะเล** คือ กระบวนกู้คืนแร่ธาตุที่ทำใต้มหาสมุทร อยู่ที่ความลึก 1,400-3,700 เมตร สถานที่ทำการขุดเหมืองใต้ทะเลโดยมากมักจะมีพื้นที่ที่ใหญ่ โดยแร่ธาตุที่จะสามารถหาได้คือ โคบอลท์ แมงกานีส ทองแดง โดยโคบอลท์นั้นมีความสำคัญอย่างมากต่อโลกเทคโนโลยีในปัจจุบันเพราะเป็นส่วนประกอบสำคัญของแบตเตอรี่พกพาโดยโคบอลท์เป็นโลหะที่ถูกใช้อย่างแพร่หลายทั่วโลกมาจากประเทศคองโก ทำให้มีปัญหาเรื่องของความมั่นคงเกิดช่องว่างอุปสงค์และอุปทาน และเพราะราคาที่สูงขึ้นทำให้นักวิทยาศาสตร์เขื่อว่าการทำเหมืองแร่บนพื้นดินนั้นอาจจะไม่เพียงพอต่อความต้องการและเริ่มที่จะค้นหาแหล่งทรัพยากรใหม่ ๆ นั่นก็คือทะเลลึก แต่กระนั้นการทำเหมืองแร่นั้นส่งผลกระทบอย่างมากต่อระบบนิเวศในท้องทะเล

ผลกระทบทางตรงที่จะเกิดกับระบบนิเวศน์ในทะเลลึกนั้นคือ สิ่งมีชีวิตที่เกาะติดกับแหล่งสะสมแร่เหล่านี้จะถูกทำลายลง และเกิดการเปลี่ยนแปลงทางกายภาพของสิ่งแวดล้อม มีการทดลองรบกวนระบบนิเวศน์โดยการพลิกตะกอนให้คลุ้งขึ้นมาแล้วติดตามผลที่เกิดขึ้น ผลของงานวิจัยพบว่าสิ่งมีชีวิตเพิ่มขึ้นแต่สายพันธุ์นั้นลดน้อยลง สิ่งมีชีวิตบางสายพันธุ์ไม่ปรากฏกลับมา

อ้างอิง
-------

1. ↑  Ahnert, A.; Borowski, C. (2000). "Environmental risk assessment of anthropogenic activity in the deep-sea". *Journal of Aquatic Ecosystem Stress and Recovery*. **7** (4): 299–315. doi:10.1023/A:1009963912171.
**วัดสลัก** เป็นวัดราษฎร์สังกัดคณะสงฆ์ฝ่ายมหานิกายตั้งอยู่ในตำบลท่าโสม อำเภอเขาสมิง จังหวัดตราด มีเนื้อที่ 43 ไร่เศษ มีี่ธรณีสงฆ์ 45 ไร่เศษ ปัจจุบันมีพระครูธรรมกิจจานุสารีเป็นเจ้าอาวาส

วัดสลัก เดิมชื่อ **วัดสลักฆหมู** ตามชื่อที่ระบุในใบพระราชทานวิสุงคามสีมาของอุโบสถหลังเก่าในสมัยพระบาทสมเด็จพระจุลจอมเกล้าเจ้าอยู่หัว ต่อมาเรียกติดปากว่า "วัดสลัก" จนได้กลายมาเป็นชื่อวัด สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2380 ได้รับพระราชทานวิสุงคามสีมาครั้งหลังเมื่อวันที่ 19 พฤษภาคม พ.ศ. 2547

วิหารหรืออุโบสถหลังเก่าได้รับพระราชทานวิสุงคามสีมาเมื่อ พ.ศ. 2422 เคยเป็นที่ตั้งโรงประกอบพิธีเและที่ประทับเมื่อครั้งสมเด็จพระเจ้าตากสินมหาราชยกทัพผ่านมา สันนิษฐานว่า น่าจะสร้างขึ้นในปลายกรุงศรีอยุธยา โดยชาวบ้านได้ร่วมมือการสร้างวัดและอุโบสถตรงที่ประทับของพระเจ้าตากสินในสมัยปลายกรุงศรีอยุธยา อุโบสถหลังปัจจุบันเป็นอุโบสถสีขาว ด้านหน้าประดิษฐานพระพุทธรูปปางประทานพร ด้านหลังประดิษฐานพระพุทธรูปปางห้ามญาติ นอกจากนั้นในวัดยังมีศาลสมเด็จพระเจ้าตากสินมหาราชและเจดีย์ 3 องค์

อ้างอิง
-------

1. ↑  "วัดสลัก". สำนักงานพระพุทธศาสนาแห่งชาติ.
2. ↑  "โบสถ์เก่าวัดสลัก". ศูนย์ข้อมูลกลางทางวัฒนธรรม.
3. ↑  "76 ตราด". SBL Magazine. pp. 136–137.
**น้ำตกห้วยหาด** หรือ **น้ำตกบ้านยอด** อยู่ในเขตอุทยานแห่งชาติถ้ำสะเกิน ในพื้นที่หมู่บ้านยอด ตำบลยอด อำเภอสองแคว จังหวัดน่าน มีต้นกำเนิดมาจากลำห้วยหาดที่มีต้นกำเนิดจากดอยจี๋ เป็นน้ำตกขนาดกลาง ความสูงประมาณ 3 ชั้น ไหลผ่านผาหินสูงประมาณ 30 เมตร กว้างประมาณ 15 เมตร มีน้ำไหลตลอดปี เบื้องล่างมีแอ่งน้ำกว้างสามารถเล่นน้ำได้ ตัวน้ำตกมีความสวยงาม อยู่ในโอบล้อมของหน้าผาสูง ธรรมชาติโดยรอบมีความชุ่มเย็นจากละอองน้ำตก โดยเฉพาะในฤดูหนาวที่ดอกไม้ป่าผลิดอกจะมองเห็นสีแดง เหลือง ส้ม ตัดกับผืนป่าสีเขียวขจี

การเดินทาง
----------

เดินทางจากจังหวัดน่าน - ท่าวังผา โดยเส้นทาง 1080 ถึงทางแยกไปอำเภอสองแคว เลี้ยวซ้ายไปตามเส้นทาง 1148 ผ่านอำเภอสองแคว จนถึงบริเวณ กม.ที่ 47 เลี้ยวขวาเข้าสู่หมู่บ้านยอดอีก 3.7 กิโลเมตร ถึงปากทางเข้าสู่น้ำตก เดินเท้าอีกประมาณ 700 เมตร

อ้างอิง
-------

1. ↑  "ข้อมูลแหล่งท่องเที่ยว ตำบลตำบลยอดอำเภอสองแคว จังหวัดน่าน". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2011-12-09.
2. ↑  "ถ้ำสะเกิน อุทยานแห่งชาติถ้ำสะเกิน จังหวัดน่าน". คลังข้อมูลเก่าเก็บจากแหล่งเดิมเมื่อ 2016-07-31. สืบค้นเมื่อ 2011-12-09.
3. ↑  "สถานที่ท่องเที่ยวอำเภอสองแคว -". คลังข้อมูลเก่าเก็บจากแหล่งเดิมเมื่อ 2011-12-24. สืบค้นเมื่อ 2011-12-09.
โครกเกะ
โซบะโครกเกะ
**โครกเกะ** [โค-รก-เกะ] (ญี่ปุ่น: コロッケ) เป็นชื่อภาษาญี่ปุ่นของอาหารทอดในน้ำมันท่วมที่มีต้นกำเนิดมาจากอาหารฝรั่งเศสชนิดหนึ่งคือ ครอแก็ต โครกเกะนั้นทำได้โดยการผสมเนื้อ อาหารทะเล หรือผักสับที่ปรุงสุกแล้ว กับมันฝรั่งบดหรือซอสขาว มักจะปั้นให้มีรูปร่างแบนเล็กน้อย คลุกแป้งสาลี ชุบไข่ และคลุกเกล็ดขนมปังแบบญี่ปุ่น จากนั้นนำไปทอดในน้ำมันท่วมจนด้านนอกมีสีน้ำตาล

ประวัติ
-------

ในปี ค.ศ. 1887 ครอแก็ต อาหารทอดของฝรั่งเศสได้รับการนำเข้าไปในญี่ปุ่น เชื่อกันว่าโครกเกะที่ใช้มันฝรั่งบดได้รับการคิดค้นขึ้นเพราะเทคโนโลยีการผลิตนมยังไม่เป็นที่นิยมในญี่ปุ่นในสมัยนั้น

เราสามารถพบโครกเกะได้ในซูเปอร์มาร์เก็ตและร้านสะดวกซื้อเกือบทุกแห่งในญี่ปุ่น โดยสามารถลิ้มรสได้ในราคาที่ไม่แพง

รูปแบบต่าง ๆ
------------

โครกเกะนั้นมีอยู่หลายประเภท ขึ้นอยู่กับส่วนผสมหลักหรือส่วนผสมที่รวมเข้าด้วยกัน โดยทั่วไปจะเรียกชื่อตามส่วนผสมของโครกเกะประเภทนั้น ๆ ได้แก่

* โครกเกะมันฝรั่ง - โครกเกะที่ทำจากใช้มันฝรั่ง
* โครกเกะเนื้อ - โครกเกะที่ทำจากเนื้อบดและมันฝรั่ง ถ้าที่ทำจากเนื้อเพียงอย่างเดียวก็จะเป็นเม็นจิกัตสึ
* โครกเกะทูน่า - โครกเกะที่ทำจากทูน่า
* โครกเกะ*ยาไซ* (ผัก) - โครกเกะที่ทำจากผักรวม
* โครกเกะแกงกะหรี่ - โครกเกะรสแกงกะหรี่
* โครกเกะ*คาโบจะ* (ฟักทอง) - โครกเกะที่ทำจากฟักทอง
* โครกเกะ*โอการะ* (กากถั่วเหลือง) - โครกเกะที่ทำจากกากถั่วเหลือง
* โครกเกะครีม - โครกเกะที่ทำจากซอสขาว
* โครกเกะ*กูราตัง* - โครกเกะจากซอสขาวและมักกะโรนี

บางครั้งโครกเกะจะขายแบบห่อด้วยกระดาษ เรายังอาจใช้โครกเกะเป็นเครื่องโปะหน้าอาหารอื่น ๆ เมื่อนำโครกเกะไปสอดไส้ระหว่างขนมปังสองแผ่น จะเรียกว่า *โครกเกปัง* (*ปัง* คือขนมปังในภาษาญี่ปุ่น) หรือ *โครกเกซันโดะ* *กูราโกโระ* เป็นผลิตภัณฑ์ที่ได้รับการนำเสนอโดยแมคโดนัลด์ในญี่ปุ่น ทำจากโครกเกะ*กูราตัง*ที่ประกบด้วยขนมปังเบอร์เกอร์

อ้างอิง
-------

1. ↑  "Korokke no Rekishi (The history of Korokke)".
2. ↑  "Archived copy". คลังข้อมูลเก่าเก็บจากแหล่งเดิมเมื่อ 2015-11-12. สืบค้นเมื่อ 2015-10-31.`{{cite web}}`: CS1 maint: archived copy as title (ลิงก์)
3. ↑  "Curry Korokke". Japanesefood.about.com. 2009-04-10. คลังข้อมูลเก่าเก็บจากแหล่งเดิมเมื่อ 2012-11-18. สืบค้นเมื่อ 2012-11-17.
**น้ำตาลป่น** (อังกฤษ: castor sugar, powdered sugar) แบ่งออกเป็น 2 ประเภทตามลักษณะทางกายภาพ คือ แบบผลึก (Crystal Form) และแบบผง (Powder Form) 

* น้ำตาลป่นแบบผลึก (Crystal Form) มีลักษณะและรูปแบบเหมือนน้ำตาลทรายโดยทั่วไปที่ใช้ในชีวิตประจำวัน เพียงแต่จะมีขนาดที่เล็กกว่าอย่างเห็นได้ชัด น้ำตาลป่นแบบผลึกได้มาจากกระบวนการคัดร่อนอีกครั้งจากน้ำตาลทรายขนาดปกติ น้ำตาลชนิดนี้จึงมีราคาแพงกว่าน้ำตาลทรายโดยทั่วไป เหมาะสำหรับการผสมลงในเครื่องดื่ม ด้วยขนาดที่เล็กกว่าทำให้ละลายในน้ำได้เร็วกว่าน้ำตาลทรายทั่วไป
* น้ำตาลป่นแบบผง (Powder Form) มีความแตกต่างจากน้ำตาลป่นแบบผลึกเป็นอย่างมาก ทั้งในเรื่องของรูปร่างและการใช้งาน กล่าวคือ น้ำตาลป่นแบบผง จะเป็นน้ำตาลที่ผ่านการโม่บดเป็นผงละเอียดคล้ายผงแป้ง หากมองด้วยตาเปล่าจะคล้ายน้ำตาลไอซิ่ง (Icing Sugar) เป็นอย่างมาก น้ำตาลป่นชนิดนี้ผลิตเพื่ออุตสาหกรรมเบเกอรี่โดยเฉพาะ ทำหน้าที่เป็นสารให้ความหวานในผลิตภัณฑ์เบเกอรี่ มีความสามารถในการละลายน้ำได้ดีที่สุดเมื่อเปรียบเทียบกับน้ำตาลป่นแบบผลึก

ปัญหาที่พบโดยทั่วไปในการทำผลิตภัณฑ์เบเกอรี่ คือ ผู้ใช้จะไม่ทราบว่าน้ำตาลที่ใส่ไปในะหว่างขั้นตอนการผลิตนั้น ละลายเข้ากันดีกับส่วนผสมอื่นๆหรือไม่ หากน้ำตาลละลายได้ไม่หมด ผลที่ตามมาคือ ระดับความหวานไม่เป็นตามที่กำหนด และถ้ามีน้ำตาลตกค้างเป็นจำนวนมาก ก็จะทำให้ขณะรับประทานผลิตเบเกอรี่ดังกล่าวจะรู้สึกถึงเม็ดน้ำตาลที่ตกค้าง เพื่อหลีกเลี่ยงปัญหาดังกล่าว ผู้ใช้บางส่วนจึงหันไปใช้น้ำตาลป่นแบบผลึกซึ่งหาซื้อได้ง่าย อย่างไรก็ตามน้ำตาลชนิดนี้ก็ยังคงอยู่ในรูปของผลึกน้ำตาล ผู้ใช้ยังคงต้องใช้ความพยายามในการทำละลายอยู่ดี ดังนั้นน้ำตาลป่นแบบผง จึงเป็นอีกทางเลือกหนึ่งที่ของการแก้ปัญหา

ด้วยคุณสมบัติที่มีขนาดเล็กมากของน้ำตาลป่นแบบผง สามารถละลายน้ำได้ทันทีแม้ในอุณหภูมิห้อง ทำให้น้ำตาลละลายได้หมด ไม่เหลือสิ่งตกค้างในผลิตภัณฑ์ ผู้ใช้จึงมั่นใจได้ว่ารสชาติของผลิตภัณฑ์เบเกอรี่จะเป็นไปตามที่กำหนด นอกจากนี้ น้ำตาลป่นแบบผงซึ่งละลายน้ำได้เป็นอย่างดี จะช่วยให้ผู้ใช้ประหยัดพลังงานในการผลิตได้อีกด้วย อย่างไรก็ตามน้ำตาลป่นแบบผง มีความอ่อนไหวต่อความชื้นเป็นอย่างมาก การเก็บรักษาจึงต้องได้รับการดูแลเป็นอย่างดี และสามารถหาซื้อได้จากร้านจำหน่ายวัตถุดิบเบเกอรี่

ดูเพิ่ม
-------

* น้ำตาล
* น้ำตาลไอซิ่ง
* น้ำตาลโดนัท
* น้ำตาลเคลือบ
ระวังสับสนกับ พระนารทพุทธเจ้า

ตามคัมภีร์อนาคตวงศ์ **พระนารทสัมพุทธเจ้า** เป็นพระพุทธเจ้าในอนาคต โดยหลังจากหมดยุคศาสนาของพระธรรมสามีสัมพุทธเจ้าแล้ว เกิดแผ่นดินใหม่ที่ไม่มีพระพุทธเจ้าเลยอยู่นานถึง 8 กัปป์ หลังจากนั้นเป็นมัณฑกัปที่มีพระพุทธเจ้า 2 พระองค์บังเกิดขึ้น คือ 

1. พระนารทสัมพุทธเจ้า ( พระราหู )
2. พระรังสีมุนีสัมพุทธเจ้า

โดยพระองค์ได้บำเพ็ญบารมีมาอย่างยิ่งยวด โดยปรมัตถบารมีหนึ่งคือ ในสมัยพระกัสสปพุทธเจ้า พระโพธิสัตว์ได้เกิดเป็นกษัตริย์มีพระนามว่า **พระยาสิริคุตตมหาราช** ครองเมืองมัลลนคร มีพระอัครมเหสีนามว่า **ลัมภุราชเทวี** มีพระราชโอรสและพระราชธิดา นามว่า **นิโครธกุมาร**และ**โคตมีกุมารี**ตามลำดับ

วันหนึ่งมีพราหมณ์ 8 ท่าน มาทูลขอราชสมบัติและพระนคร พระองค์ก็พระราชทานด้วยจิตใจที่ปลาบปลื้มยินดี และพาครอบครัวออกบวช ไปอาศัยอยู่ที่อาศรมในป่า

ในครั้งนั้นมียักษ์ชื่อว่า **ยันตะ** ร่างกายสูงถึง 120 ศอก มาขอพระราชโอรสและธิดาทั้งสอง พระองค์ เพื่อเป็นอาหาร และ ยันตะยักษ์ ยังกล่าวอีกว่า ถ้าได้ถวายพระราชโอรสและพระราชธิดาแล้ว อนาคตจะได้เป็นพระสัมมาสัมพุทธเจ้าอย่างแน่นอน เมื่อ**พระยาสิริคุตตมหาราช**ได้ฟังเช่นนั้นเกิดความปลาบปลื้มเป็นอย่างมาก จึงตอบว่า ไม่ใช่ไม่รักลูกทั้งสองแต่ท่านเป็นผู้ที่รักในพระโพธิญาณยิ่งกว่าสิ่งใด จึงตัดใจสละพระกุมารีทั้ง 2 ให้ยักษ์และหลั่งน้ำเหนือมือของยักษ์ พร้อมทั้งประกาศแก่เทวดาและพระแม่ธรณีให้เป็นสักขีพยาน แห่งมหาทานนี้ เมื่อยักษ์ได้รับมอบพระกุมารีทั้งสองไปแล้ว ก็เคี้ยวกินต่อหน้าต่อตาพระโพธิสัตว์ พระโพธิสัตว์เห็นเลือดที่ไหลจากปากของยักษ์ ก็มิได้หวาดกลัวเลยด้วยจิตใจอันเปี่ยมด้วยยินดี

ด้วยมหาทานบารมีที่พระองค์มิได้หวาดหวั่นใจเลยนี้ทำให้พระองค์มีพุทธรัศมีเหมือนสายฟ้าในกลีบเมฆรูปร่างเหมือนดอกบัวตลอดทั้งกลางวันและกลางคืน พระวรกายสูง 20 ศอก มีพระชนมายุ 1 หมื่นปี มีไม้จันทร์เป็นมหาโพธิ ในศาสนาของพระองค์ คนในยุคนั้นจะมีรูปร่างอันสวยงามน่ายินดี ด้วยบุญที่ท่านให้ลูกเป็นทาน และยังมีภักษาหาร 7 ประการบังเกิดขึ้น มนุษย์ก็ได้อาศัยภักษาหารนี้เลี้ยงชีพ

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2008-10-31. สืบค้นเมื่อ 2009-01-26.

| * ด
* ค
* ก
พระพุทธเจ้า |
| --- |
| ประเภท | 
* อนุพุทธะ
* ปัจเจกพุทธะ
* สัมมาสัมพุทธะ

 | พระพุทธรูป |
| พระพุทธเจ้าในอดีต(ตามคัมภีร์พุทธวงศ์) | 
* พระตัณหังกรพุทธเจ้า
* พระเมธังกรพุทธเจ้า
* พระสรณังกรพุทธเจ้า
* พระทีปังกรพุทธเจ้า
* พระโกณฑัญญพุทธเจ้า
* พระมังคลพุทธเจ้า
* พระสุมนพุทธเจ้า
* พระเรวตพุทธเจ้า
* พระโสภิตพุทธเจ้า
* พระอโนมทัสสีพุทธเจ้า
* พระปทุมพุทธเจ้า
* พระนารทพุทธเจ้า
* พระปทุมุตรพุทธเจ้า
* พระสุเมธพุทธเจ้า
* พระสุชาตพุทธเจ้า
* พระปิยทัสสีพุทธเจ้า
* พระอัตถทัสสีพุทธเจ้า
* พระธัมมทัสสีพุทธเจ้า
* พระสิทธัตถพุทธเจ้า
* พระติสสพุทธเจ้า
* พระปุสสพุทธเจ้า
* พระวิปัสสีพุทธเจ้า
* พระสิขีพุทธเจ้า
* พระเวสสภูพุทธเจ้า
* พระกกุสันธพุทธเจ้า
* พระโกนาคมนพุทธเจ้า
* พระกัสสปพุทธเจ้า

 |
| พระพุทธเจ้าในปัจจุบัน | 
* พระโคตมพุทธเจ้า

 |
| พระพุทธเจ้าในอนาคต(ตามคัมภีร์อนาคตวงศ์) | 
* พระศรีอริยเมตไตรย
* พระรามสัมพุทธเจ้า
* พระธรรมราชาสัมพุทธเจ้า
* พระธรรมสามีสัมพุทธเจ้า
* พระนารทสัมพุทธเจ้า
* พระรังสีมุนีสัมพุทธเจ้า
* พระเทวเทพสัมพุทธเจ้า
* พระนรสีหสัมพุทธเจ้า
* พระติสสสัมพุทธเจ้า
* พระสุมังคลสัมพุทธเจ้า

 |
| พระธยานิพุทธะตามคติมหายาน | 
* พระไวโรจนพุทธะ
* พระอักโษภยพุทธะ
* พระอมิตาภพุทธะ
* พระรัตนสัมภวพุทธะ
* พระอโมฆสิทธิพุทธะ

 |
| พระพุทธเจ้าองค์อื่นๆตามคติมหายาน | 
* อาทิพุทธะ
* พระไภษัชยคุรุ
* พระสัทธรรมวิทยาตถาคต
* พระสหัสประภาราชาศานติสถิตยตตถาคต
* พระประภูตรัตนะ

 |
**โครงการทุนสถาบันบัณฑิตวิทยาศาสตร์ และเทคโนโลยีไทย** (**สบวท.**; อังกฤษ: Thailand Graduate Institute of Science and Technology - TGIST) เป็นโครงการสนับสนุนทุนการศึกษาให้กับนิสิตนักศึกษาระดับบัณฑิตศึกษาด้านวิทยาศาสตร์และเทคโนโลยี ของสำนักงานพัฒนาวิทยาศาสตร์และเทคโนโลยีแห่งชาติ จัดตั้งเมื่อปี พ.ศ. 2541 เพื่อพัฒนากำลังคนด้านวิทยาศาสตร์และเทคโนโลยี ควบคู่ไปกับการสนับสนุน และการทำการวิจัย และพัฒนา

การดำเนินงานของ สบวท. ยึดหลักใหญ่ คือ ก่อให้เกิดทั้งความเชื่อมโยงระหว่างการพัฒนาคน และการวิจัย ความเชื่อมโยงระหว่างสำนักงานพัฒนาวิทยาศาสตร์และเทคโนโลยีแห่งชาติ (สวทช.) มหาวิทยาลัยต่าง ๆ และหน่วยงานภาคเอกชน และการดำเนินงานแบบ "เสมือนบวกจริง" กล่าวคือใช้เครือข่ายการสื่อสารทางไกล เช่น อินเทอร์เน็ต และดาวเทียม เป็นตัวประสานความเชื่อมโยงนั้น พร้อมไปกับการสร้างประสบการณ์จริงในการศึกษาและวิจัย

นอกจากนี้ สบวท. ยังเป็นแกนนำ ในการสนับสนุนให้เกิดการรวมพลังความร่วมมือในการวิจัยและพัฒนา และผลิตกำลังคนทางด้านวิทยาศาสตร์และเทคโนโลยีในลักษณะเครือข่าย เช่น ความร่วมมือที่ อุทยานวิทยาศาสตร์ประเทศไทย รังสิต ซึ่งมีมหาวิทยาลัยที่สำคัญ คือ มหาวิทยาลัยธรรมศาสตร์ สถาบันเทคโนโลยีแห่งเอเชีย และสถาบันเทคโนโลยีนานาชาติสิรินธร ซึ่งสามารถใช้วัสดุ อุปกรณ์ และสถานที่ของ สวทช. บริเวณอุทยานวิทยาศาสตร์ได้ อันจะทำให้เกิดการเสริมฤทธิ์ซึ่งกันและกัน

อ้างอิง
-------

1. ↑  "ที่มาของโครงการ". คลังข้อมูลเก่าเก็บจากแหล่งเดิมเมื่อ 2010-05-04. สืบค้นเมื่อ 2010-08-26.
2. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2004-06-13. สืบค้นเมื่อ 2004-06-27.

แหล่งข้อมูลอื่น
---------------

* ทุนสถาบันบัณฑิตวิทยาศาสตร์และเทคโนโลยีไทย เก็บถาวร 2010-05-04 ที่ เวย์แบ็กแมชชีน
พิกัดภูมิศาสตร์: 19°07′24″N 100°41′46″E﻿ / ﻿19.12333°N 100.69611°E﻿ / 19.12333; 100.69611

**น้ำตกสันติสุข** ตั้งอยู่ในเขตอุทยานแห่งชาตินันทบุรี บริเวณหมู่บ้านสันติสุข ตำบลแสนทอง อำเภอท่าวังผา จังหวัดน่าน ห่างจากที่ทำการอุทยานแห่งชาติ 10 กิโลเมตร เป็นน้ำตกขนาดกลางมีทั้งหมด 3 ชั้น โดยชั้นที่สวยงามที่สุดคือชั้นที่ 3 สูงประมาณ 20 เมตร มีแอ่งน้ำกว้างสามารถเล่นน้ำได้ และมีน้ำไหลตลอดปี เนื่องจากมีความสวยงามตามธรรมชาติทางองค์การบริหารส่วนตำบลแสนทองจึงจัดให้เป็นแหล่งท่องเที่ยวของตำบล

การเดินทาง
----------

การเดินทางจากตัวเมืองน่านใช้ทางหลวงแผ่นดินหมายเลข 1080 (สายน่าน–ทุ่งช้าง) ไปยังอำเภอท่าวังผา ต่อจากนั้นใช้ทางหลวงแผ่นดินหมายเลข 1148 (สายท่าวังผา–สองแคว) ประมาณ 1.5 กิโลเมตร แล้วแยกไปตามทางหลวงแผ่นดินหมายเลข 1082 (สายนาหนุน–สบขุ่น) พอถึงแยกทางเข้าหมู่บ้านสันติสุข บริเวณกิโลเมตรที่ 27 ให้เลี้ยวขวาเข้าสู่หมู่บ้านสันติสุข มีถนนคอนกรีตเข้าไปถึงตัวน้ำตก โดยจากตัวอำเภอท่าวังผาถึงน้ำตกสันติสุขมีระยะห่างประมาณ 15 กิโลเมตร

อ้างอิง
-------

1. ↑  ""อุทยานแห่งชาติในจังหวัดน่าน"". คลังข้อมูลเก่าเก็บจากแหล่งเดิมเมื่อ 2013-06-25. สืบค้นเมื่อ 2012-08-24.
2. ↑  ""ที่ท่องเที่ยวใน อ.ท่าวังผา"". คลังข้อมูลเก่าเก็บจากแหล่งเดิมเมื่อ 2015-02-08. สืบค้นเมื่อ 2012-08-24.
**โคฟูกูจิ** (ญี่ปุ่น: 興福寺; โรมาจิ: *Kōfuku-ji*) เป็นวัดพุทธในเมืองนาระ จังหวัดนาระ ของประเทศญี่ปุ่น และยังเป็นหนึ่งในเจ็ดวัดใหญ่แห่งนันโตะ วัดแห่งนี้เป็นสาขาใหญ่ของสำนักฮซซูและเป็นหนึ่งสถานที่ในอนุสรณ์สถานทางประวัติศาสตร์นาระโบราณ มรดกโลกโดยยูเนสโก

ประวัติ
-------

โคฟูกูจิถูกสร้างขึ้นครั้งแรกที่บริเวณยามาชินะในเกียวโต โดย *ท่านหญิงคางามิ* ภริยาของ*ฟูจิวาระ โนะ คามาตามิ* ในปี ค.ศ. 669 เพื่อขอพรให้สามีของนางหายจากอาการป่วย ต่อมาในปี 672 วัดแห่งนี้ก็ถูกย้ายไปไว้ที่นครฟูจิวาระเกียว นครหลวงแห่งใหม่ของญี่ปุ่นซึ่งสร้างตามแบบผังเมืองของนครฉางอานในจีน จนกระทั่งในปี 710 วัดก็ถูกรื้ออีกครั้งและนำมาสร้างขึ้นที่ตำแหน่งในปัจจุบัน ซึ่งตั้งอยู่ทางตะวันออกของนครเฮอังเกียว นครหลวงที่สร้างขึ้นใหม่

แผนผัง
------

|  |
| --- |
| 
โทกนโด
เจดีย์สามชั้น
เจดีย์ห้าชั้น
โฮะกุเอ็งโด
นันเอ็นโด
โอยูยะ
โคโด
ชูกนโด
ไซกนโด
ประตูชู 
ประตูนันได
โชโร
เคียวโซ
ไคโร
เขตสงฆ์ |


คอมมอนส์ มีภาพและสื่อเกี่ยวกับ:  
**โคฟูกูจิ**

| * ด
* ค
* ก
อนุสรณ์สถานทางประวัติศาสตร์นาระโบราณ |
| --- |
| 
* โทไดจิ
* โคฟูกูจิ
* ศาลเจ้าคาซูงะ
* กังโงจิ
* ยากูชิจิ
* โทโชไดจิ
* เฮโจเกียว
* ป่าดึกดำบรรพ์คาซูงายามะ

 |
**วัดบึงบอน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงบอน อำเภอหนองเสือ จังหวัดปทุมธานี

วัดบึงบอนสร้างเมื่อ พ.ศ. 2457 โดยมีคุณหญิงตาด บริจาคที่ดิน 6 ไร่ 2 งาน นายเหว่า สุขหอม บริจาค 9 ไร่ 2 งาน 64 ตารางวา ให้เป็นสมบัติวัด และตั้งชื่อตามท้องที่ที่ตั้งวัด ได้รับพระราชทานวิสุงคามสีมาครั้งแรกเมื่อ พ.ศ. 2481 ด้รับพระราชทานวิสุงคามสีมาครั้งหลังเมื่อวันที่ 7 พฤศจิกายน พ.ศ. 2522 เขตวิสุงคามสีมากว้าง 30 เมตร ยาว 60 เมตร ได้ผูกพัทธสีมาเมื่อวันที่ 7 พฤศจิกายน พ.ศ. 2525 ด้านการศึกษา ได้เปิดสอนพระปริยัติธรรมตั้งแต่ พ.ศ. 2485

อาคารเสนาสนะที่สำคัญ ได้แก่ อุโบสถกว้าง 8 เมตร ยาว 24 เมตร กุฏิสงฆ์จำนวน 4 หลัง สร้างเมื่อ พ.ศ. 2523 และ 2524 หอสวดมนต์กว้าง 12 เมตร ยาว 20.5 เมตร ศาลาการเปรียญสร้างเมื่อ พ.ศ. 2494 วิหาร ศาลาท่าน้ำ หอระฆัง หอฉัน และสุสาน ปูชนียวัตถุที่สำคัญ ได้แก่ พระพุทธโสธรจำลองสร้างเมื่อ พ.ศ. 2504

รายนามเจ้าอาวาส
---------------

* พระครูโต๊ะ พ.ศ. 2475–2487
* พระครูวิจารณ์ธัญญเขต พ.ศ. 2487–2521
* พระครูวิมลกิจโกวิท พ.ศ. 2522–2529
* พระครูโสภณกิจจารักษ์ (บานเย็น) พ.ศ. 2530

อ้างอิง
-------

1. ↑  "วัดบึงบอน". ศูนย์ข้อมูลกลางทางวัฒนธรรม.
2. ↑  สมคิด ทองสิมา, บุญมา ศรีสุรเมธี (2526). *ประวัติวัดทั่วราชอาณาจักร เล่ม 2*. กรมการศาสนา กระทรวงศึกษาธิการ. p. 643. `{{cite book}}`: ตรวจสอบค่าวันที่ใน: `|date=` (help)
บทความนี้เกี่ยวกับดนตรีพื้นเมืองล้านนา สำหรับเครื่องดนตรีไทยประเภทเครื่องสาย ดูที่ ซอ
**ซอพื้นเมืองล้านนา** หรือที่ชาวพื้นเมืองล้านนาเรียกว่า **ซอ** (มักเรียกประกอบกันเป็น สะล้อ **ซอ** ซึง) เป็นรูปแบบการร้องเพลงที่ชาวพื้นเมืองล้านนาใช้ขับกล่อมให้คลายทุกข์ โดยจะมีคำเรียกผู้ร้องเพลงซอว่า **ช่างซอ**

การขับซอในปัจจุบัน จะมีลีลาและรูปแบบที่เปลี่ยนแปลงไปตามยุคสมัย การซอมีทั้งขับร้องเดี่ยวและคู่ ซึ่งเรียกว่า "คู่ถ้อง" สลับด้วยดนตรี คือ ปี่ชุม 3 ปี่ชุม 4 หรือปี่ชุม 5 (ภาษาพื้นเมืองจะออกเสียงว่า ปี่จุม) ที่นิยมกันมาแต่โบราณ

ทำนองซอมีอยู่หลายทำนอง ซึ่งจะเรียกว่า "ทางซอ" เพราะมีการเพี้ยนหรือหลีกกันเพียงเล็กน้อย แต่ละทางไม่แตกต่างกันมาก คนที่เริ่มฟังซอใหม่ อาจจะไม่สามารถจับได้ว่า ซอมีทางแตกต่างกันหลายทางอย่างไร

เนื้อร้องเพลงซอ
---------------

ตัวอย่างเนื้อร้องซอยอพระเกียรติพระลอ ดังนี้

> ยับซอราชเที้ยร ทุกเมือง
> 
> 
> ลือพระลอเรือง ทั่วหล้า
> โฉมมาบพิตรเปลือง ใจโลก
> 
> 
> สาวหนุ่มฟังเป็นบ้า อยู่เพี้ยงโหยหวล
> 
>

อ้างอิง
-------

* ดรุณี ณ ลำปาง. ซอพื้นเมืองล้านนา. สานิเทศทางอากาศ:รวมบทความ 2536. มหาวิทยาลัยเชียงใหม่, 2537
**วัดบึงกาสาม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงกาสาม อำเภอหนองเสือ จังหวัดปทุมธานี มีที่ดินตั้งวัดเนื้อที่ 9 ไร่

วัดบึงกาสามได้รับอนุญาตให้สร้างเมื่อวันที่ 21 มกราคม พ.ศ. 2520 โดยมีนายโพธิ์ นางชุบ หิรัญพงษ์ บริจาคที่ดินและดำเนินการสร้าง แต่เดิมได้บริจาคที่ดิน 9 ไร่ ต่อมาบริจาคเพิ่มอีก 1 ไร่ และมีผู้บริจาคเพิ่มอีก 2 ไร่ กระทรวงศึกษาธิการได้ประกาศตั้งวัดเมื่อวันที่ 9 กรกฎาคม พ.ศ. 2522 โดยได้ขนานนามตามตำบลที่ตั้งวัด วัดบึงกาสามได้รับพระราชทานวิสุงคามสีมาเมื่อวันที่ 8 กรกฎาคม พ.ศ. 2526 เขตวิสุงคามสีมากว้าง 40 เมตร ยาว 80 เมตร ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2522

อาคารเสนาสนะที่สำคัญ ได้แก่ อุโบสถกว้าง 6 เมตร ยาว 12 เมตร สร้างเมื่อ พ.ศ. 2525 กุฏิสงฆ์จำนวน 5 หลัง ศาลาดิน หอฉัน ปูชนียวัตถุมีพระประธานในอุโบสถ เป็นพระพุทธรูปแบบสุโขทัย หน้าตักกว้าง 122 เซนติเมตร นอกจากนี้ยังมีพระพุทธรูปปางต่าง ๆ จำนวน 10 องค์ หน้าตักกว้าง 30 นิ้ว

รายนามเจ้าอาวาส
---------------

* พระครูสุนทรบุญญานุยุต (สนั่น คุตฺตจิตฺโต) พ.ศ. 2523
* พระใบฎีกา วินัย กิตฺติโสภโณ พ.ศ. 2560

อ้างอิง
-------

1. ↑  "วัดบึงกาสาม". ศูนย์ข้อมูลกลางทางวัฒนธรรม.
2. ↑  "วัดบึงกาสาม". พระสังฆาธิการ.
3. ↑  สมคิด ทองสิมา, บุญมา ศรีสุรเมธี (2526). *ประวัติวัดทั่วราชอาณาจักร เล่ม 2*. กรมการศาสนา กระทรวงศึกษาธิการ. p. 642. `{{cite book}}`: ตรวจสอบค่าวันที่ใน: `|date=` (help)
**พัสวีพิชญ์ ศรณ์อัครภา** ชื่อเล่น แจ๋ว หรือ ครี นักแสดง และนางแบบชาวไทย จบการศึกษาระดับประถมศึกษาและมัธยมศึกษาตอนต้นจาก โรงเรียนวัฒนาวิทยาลัย และระดับมัธยมศึกษาตอนปลายจาก  โรงเรียนสตรีวิทยา 2 จบการศึกษาระดับปริญญาตรี คณะศิลปกรรมศาสตร์ จุฬาลงกรณ์มหาวิทยาลัย

ครี พัสวีพิชญ์ เดิมชื่อ ติยะดา ติยะวงศ์สกุล (ชื่อเล่น : แจ๋ว) เคยเข้าประกวด มิสไทยแลนด์ยูนิเวิร์ส 2549 แต่ไม่ได้เข้ารอบสุดท้าย ต่อมาได้รับงานแสดงโฆษณาและมิวสิกวิดีโอหลายชิ้น ที่รู้จักกันดีคือ โฆษณาต่อต้านการสูบบุหรี่ ของ สสส. กับประโยคเด็ด *"แล้วคุณมาทำร้ายฉันทำไม"* และเป็นดีเจคลื่น GET เอฟเอ็ม 102.5 เมกกะเฮิร์ตซ์ 

ครี เป็นที่รู้จักมากขึ้น โดยเป็น 1 ใน 6 นางแบบปฏิทินลีโอ 2010 และเริ่มแสดงภาพยนตร์ไทยเรื่องแรก คือ น้ำตาลแดง ตอน โสบนเตียง 

อาชีพส่วนตัว ครีเป็นพนักงานบริษัทประชาสัมพันธ์แห่งหนึ่ง ทำให้ครีต้องเข้าร่วมงานอีเวนต์ต่างๆ จนเป็นที่จับตามองของเหล่าไฮโซ เซเลบริตี้ และวงการบันเทิง

ผลงาน
-----

### ภาพยนตร์

* ภาพยนตร์น้ำตาลแดง ตอน โสบนเตียง(2553)
* ภาพยนตร์ Is am are A reason to live for (2556)

### ซิทคอม

* ซิทคอม เป็นต่อ ตอน หลับหรือเหลือง รับบท ลูกค้าหญิง (2551)

### ละครสั้น

* หนังดังสุดสัปดาห์ เรื่อง กฐินผี...หนีเถอะจ้า

### โฆษณา

* ซันซิล
* คลอเร็ท
* แคทเทเลคอม
* เลย์ตะวันไบกอนโลตัส
* คลินิค
* เวดดิ้ง
* บิ๊กแตงค์เซลล์
* ต่อต้านการสูบบุหรี่ ของ สสส. กับประโยคเด็ด

### มิวสิกวิดีโอ

* เพลงตะโกน ของ โฟร์ท
* เพลงที่รัก ของ พลาสม่า
* ช่วงเวลา ของ โมโนโทน
* เพลงอะเดย์

### พิธีกร

* รายการ สด สอด แซ่บ ทางช่อง ไทยแซ่บ
* รายการ จิ๊บจิ๊บกอสสิปบันเทิง ทางช่อง now 26

อ้างอิง
-------

1. ↑  "ประมวลภาพ ครี อดีตนางเอกวิวาห์เงียบที่ปารีส". *ไทยรัฐออนไลน์*. 13 กันยายน 2560. สืบค้นเมื่อ 27 กันยายน 2560. `{{cite web}}`: ตรวจสอบค่าวันที่ใน: `|accessdate=` และ `|date=` (help)

รู้จักกับ ครี พัสวีพิชญ์ ใคร ๆ ก็หาว่าเธอแรง  

ครี พัสวีพิชญ์"...ไฮโซฉาวเก้านิ้ว เก็บถาวร 2012-03-31 ที่ เวย์แบ็กแมชชีน
**วัดบุญบางสิงห์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนพริกไทย อำเภอเมืองปทุมธานี จังหวัดปทุมธานี

วัดบุญบางสิงห์ได้รับอนุญาตตั้งวัดเมื่อวันที่ 3 กันยายน พ.ศ. 2535 ผู้ขออนุญาตให้สร้างวัดคือ นางสมบุญ นิลกร มีเจ้าอาวาสรูปแรกคือ พระครูบุญมังคลาจาร (สมศักดิ์ มงฺคโล) ท่านยังเป็นผู้ออกแบบและดำเนินการก่อสร้างอุโบสถด้วยตัวท่านเอง นอกจากนั้นท่านยังได้สร้างวัตถุมงคล เช่น ตะกรุดมหารูด ตำรา อาจารย์เที่ยง น่วมมานา เบี้ยแก้ ตำราอาจารย์เที่ยง น่วมมานา ตุ๊กแก 2 หาง และนางกวักพลังสอง เป็นต้น จากนั้นเมื่อท่านอาพาธเจ้าคณะจังหวัดปทุมธานี มีการแต่งตั้งเจ้าอาวาสรูปใหม่ คือ พระครูมหาสุริยัน ธมฺมทสฺสี ป.ธ.6 จากวัดเขียนเขต

อ้างอิง
-------

1. ↑  "ประกาศกระทรวงศึกษาธิการ เรื่อง ตั้งวัดในพระพุทธศาสนา วัดบุญบางสิงห์" (PDF). ราชกิจจานุเบกษา.
2. ↑  "บอกเหตุเตือนภัยล่วงหน้าได้..ตะกรุดมหารูด "พระอาจารย์สมศักดิ์ วัดบุญบางสิงห์"ตำรับ..พ่อเที่ยง น่วมมานา หากตะกรุดกระตุกไม่หยุด ต้องพึงระวัง". ทีนิวส์.
3. ↑  "ลูกศิษย์นับร้อยไม่พอใจแต่งตั่งเจ้าอาวาสวัดบุญบางสิงห์ตำรวจทหารตรึงกำลังควบคุม". บ้านเมือง. 17 พฤษภาคม 2562. `{{cite web}}`: ตรวจสอบค่าวันที่ใน: `|date=` (help)
**ซอน เซียวเม็ย** (เขมร: ស៊ន សៀវម៉ី; อังกฤษ: Sorn Seavmey) เกิดเมื่อ 14 กันยายน พ.ศ. 2538 ที่ราชธานีพนมเปญ เป็นนักเทควันโดชาวกัมพูชา เซียวเม็ยเป็นน้องสาวของ ซอน ดาวิน ซึ่งเป็นนักเทควันโดหญิงทีมชาติกัมพูชาเช่นกัน

เซียวเม็ยได้เหรียญทองในการแข่งขันเทควันโดหญิงรุ่น 73 กก. ในเอเชียนเกมส์ ที่อินชอน พ.ศ. 2557 ก่อนหน้านี้เธอเคยได้เหรียญทองในรุ่นเดียวกันนี้ในกีฬาซีเกมส์ ที่ประเทศพม่า พ.ศ. 2556 และครั้งต่อมาที่ประเทศมาเลเซีย พ.ศ. 2560 และคว้าเหรียญทองในรุ่นมากกว่า 73 กก. ในกีฬาซีเกมส์ ที่ประเทศฟิลิปปินส์ พ.ศ. 2562 

ซอน เซียวเม็ย นับเป็นนักกีฬาชาวกัมพูชาคนแรกที่ได้รับเหรียญทองจากการแข่งขันเอเชียนเกมส์ ซึ่งหลังจากที่เธอคว้าเหรียญทองในเอเชียนเกมส์ครั้งนั้น ทำให้เซียวเม็ยได้รับความนิยมในหมู่ชาวกัมพูชา และเซียวเม็ยได้แสดงจุดยืนไม่รับงานโฆษณาจากเครื่องดื่มแอลกอฮอลล์ในประเทศ แม้ว่าบริษัทเครื่องดื่มแอลกอฮอลล์ในประเทศแห่งหนึ่ง ซึ่งเป็นผู้สนับสนุนของคณะกรรมการโอลิมปิกของกัมพูชา จะมอบเงินสนับสนุนให้เธอ และพยายามจะดึงเธอมาเป็นผู้แสดงแบบโฆษณา แต่เซียวเม็ยปฎิเสธ

เซียวเม็ยได้เข้าร่วมกีฬาโอลิมปิกฤดูร้อน 2016 ณ นครรีโอเดจาเนโร ประเทศบราซิล โดยเธอเข้าแข่งขันในรุ่นพิกัดน้ำหนักมากกว่า 67 กิโลกรัม โดยเธอตกรอบ 16 คนสุดท้าย

อ้างอิง
-------

แหล่งข้อมูล
-----------

* ซอน เซียวเม็ย ที่เฟซบุ๊ก
**วัดบึงลัฎฐิวัน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าหลวง อำเภอท่าเรือ จังหวัดพระนครศรีอยุธยา เป็นวัดสาขาวัดหนองป่าพง แห่งที่ 20 ที่ตั้งวัดมีเนื้อที่ 13 ไร่ 3 งาน 90 ตารางวา ปัจจุบันมีพระครูโอภาสวุฒิกร (หลวงพ่อโสภณ โอภาโส) เป็นเจ้าอาวาส 

วัดบึงลัฎฐิวันตั้งวัดเมื่อ พ.ศ. 2350 ต่อมากลายสภาพเป็นวัดร้าง กระทั่งเมื่อ พ.ศ. 2500 บริษัท ปูนซิเมนต์ไทย จำกัด ได้ดำเนินการจัดซื้อที่ดินบริเวณวัดบึงลัฎฐิวันเพื่อขุดดินนำไปผสมทำปูนซิเมนต์ จึงได้มีการตัดถนนผ่านบริเวณวัดเพื่อความสะดวกในการขนส่ง เมื่อ พ.ศ. 2510 พระทวี ฐานทินฺโน ได้ดำเนินการบูรณะวัดขึ้นอีกครั้งโดยให้นามว่า **วัดบึง**
ต่อมาหลวงปู่ชาให้นามตามสภาพแวดล้อมของวัดที่มีต้นตาลอยู่มากจึงให้เรียกชื่อต่อท้ายว่า "วัดบึงลัฏฐิวัน" พ.ศ. 2518 กระทรวงศึกษาธิการจึงได้ประกาศขึ้นเป็นวัดที่มีสงฆ์อยู่ ได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2526

ภายในวัดมี *พระมหาธาตุเจดีย์ศรีอยุธยา สัมมาสัมโพธิญาณ* มีลักษณะผสมผสานองค์พระธาตุพนม เจดีย์วัดพระมหาธาตุวรมหาวิหาร นครศรีธรรมราช และองค์พระปฐมเจดีย์ จังหวัดนครปฐม ภายในมีพระธาตุและรูปภาพจิตรกรรมฝาผนัง และยังได้ประดิษฐานพระพุทธปรินิพพานขนาดและรายละเอียดเท่าองค์จริงที่อยู่ ณ สาลวโนทยาน กุสินารา

อ้างอิง
-------

1. ↑  "วัดบึงลัฏฐิวัน อ.ท่าเรือ จ.พระนครศรีอยุธยา".
2. ↑  "วัดบึงลัฎฐิวัน". สำนักงานพระพุทธศาสนาแห่งชาติ.
3. ↑  "วัดบึงลัฏฐิวัน วัดสวยสุดอันซีนที่ต้องมา".
**"เพื่อนรัก (Dear Friend)"** เป็นซิงเกิลของ เดอะพาร์กินสัน ในปี พ.ศ. 2559 ประพันธ์เนื้อร้อง-แต่งทำนองโดย นิภัทร์ กำจรปรีชา และเรียบเรียงโดยวง เดอะพาร์กินสัน ออกจำหน่ายครั้งแรกในวันที่ 24 พฤษภาคม พ.ศ. 2559

มีเนื้อหาเล่าเรื่องการแอบรัก ซึ่งในเพลง "เพื่อนรัก" จะเป็นการพูดถึงการแอบรักคนใกล้ตัวที่จุดเริ่มต้นมาจากคำว่า เพื่อนรัก เมื่อเวลาผ่านไปความรู้สึกที่มีเริ่มเปลี่ยนไปจนกลายมาเป็น รักเพื่อน
แต่เพราะคำว่าเพื่อนทำให้ต้องเก็บความรู้สึกเหล่านี้ไว้ข้างใน จนมาถึงวันที่เก็บต่อไปอีกไม่ไหวจึงต้องบอกอีกฝ่ายไปทั้งที่รู้ว่าผลลัพธ์ที่ออกมาจะทำให้ต้องเสียเขาไป

เพลงนี้ได้ถูกนำไปแข่งขันในรายการ The Mask Singer หน้ากากนักร้อง โดย ปิยะวัฒน์ เข็มเพชร (หน้ากากโดรน) ในรอบ Semi - Final Group C

ในส่วนของมิวสิกวีดีโอนี้เป็นเรื่องราวการแอบรักเพื่อน ที่คนนึงเป็นผู้หญิงข้ามเพศและอีกคนเป็นผู้หญิง

การตอบรับ
---------

เพลง "เพื่อนรัก (Dear Friend)" ได้อันดับสูงสุดที่ 17 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 19 มิถุนายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

| ชาร์ต (พ.ศ. 2559) | อันดับสูงสุด |
| --- | --- |
| อินเท็นซีฟวอท์ช มิวสิก ชาร์ต ท็อป 40 เพลงไทยสากล 2016 | 17 |
| ซี้ดเอฟเอ็ม ชาร์ตท็อป 20 | 17 |
|

อ้างอิง
-------

1. ↑  IW Music Chart Top 40 เพลงไทยสากล ประจำปี 2016
2. ↑  "ชาร์ตเพลงของคลื่น ซี๊ด 97.5 SEED CHART TOP 20 ประจำวันที่ 19 มิถุนายน 2559". คลังข้อมูลเก่าเก็บจากแหล่งเดิมเมื่อ 2016-06-27. สืบค้นเมื่อ 2016-06-28.
**ตระกูลกวี่** (อังกฤษ: Kwee family) เป็นตระกูลที่มั่งคั่งในสิงคโปร์ผู้เป็นเจ้าของพอนทิแอคแลนด์กรุ๊ป (Pontiac Land Group) บริษัทพัฒนาอสังหาริมทรัพย์และเจ้าของเครือโรงแรมรายใหญ่ของสิงคโปร์ พี่น้องตระกูลกวี่ ได้แก่ กวี่ หลง เก็ง, กวี่ หลง เต็ก, กวี่ หลง ซีน และกวี่ หลง ฟิง ช่วยกันดำเนินกิจการของครอบครัว

ประวัติ
-------

**เฮนรี กวี่ เฮียน หลง** (郭贤良) บิดาของพี่น้องตระกูลกวี่เป็นพ่อค้าชาวอินโดนีเซียเชื้อสายจีน ค้าขายสิ่งทอและพัฒนาอสังหาริมทรัพย์ อพยพมาจากยู่สี เมืองฟูชิง มณฑลฝูเจี้ยน ในประเทศจีน มาอยู่ในสิงคโปร์ตั้งแต่ ค.ศ. 1958 ก่อตั้งบริษัท Kwee Inc. Pte Ltd ในปีต่อมา และบริษัทพอนทิแอคแลนด์กรุ๊ปเมื่อ ค.ศ. 1961

เฮนรีเสียชีวิตในปี ค.ศ. 1988 ทำให้กวี่ หลง เก็ง พี่ชายคนโตได้เข้าดูแลกิจการ เป็นผู้อำนวยการจัดการของพอนทิแอคแลนด์กรุ๊ปตั้งแต่บัดนั้น กวี่ หลง เก็ง แต่งงานกับชัว ลี เอ็ง แห่งตระกูลบริษัทยานยนต์ นอกจากนี้ยังเคยรับราชการเป็นอัคราชทูตประจำสาธารณรัฐโปแลนด์ด้วย ส่วนกวี่ หลง เต็ก เป็นประธานของกลุ่มบริษัท น้องคนรองคือ กวี่ หลง ซีน และกวี่ หลง ฟิงมีตำแหน่งในคณะกรรมการบริหาร

บริษัทพอนทิแอคแลนด์กรุ๊ปของตระกูลกวี่เป็นเจ้าของโรงแรมในสิงคโปร์หลายแห่ง ไม่ว่าจะเป็น Regent Singapore, Ritz-Carlton Millenia, Conrad Centennial Singapore และ The Capella Singapore นอกจากนี้ยังมีอาคารสำนักงานและห้างสรรพสินค้าในเครืออีกมากมาย ตลอดจนศูนย์การแพทย์ Camden

นิตยสารฟอบส์เผยว่าพี่น้องตระกูลกวี่มีทรัพย์สินสุทธิรวมกัน 5.8 พันล้านดอลลาร์สหรัฐเมื่อเดือนกรกฎาคม ค.ศ. 2019 ทั้งหมดอาศัยอยู่ในสิงคโปร์

อ้างอิง
-------

1. 1 2 3  "Kwee family". *Forbes* (ภาษาอังกฤษ). เก็บจากแหล่งเดิมเมื่อ 27 March 2019. สืบค้นเมื่อ 31 July 2019.
2. ↑  Staff, Forbes. "Next Tycoons: Singaporean Evan Kwee's Passion For Design". *Forbes* (ภาษาอังกฤษ). เก็บจากแหล่งเดิมเมื่อ 8 September 2017. สืบค้นเมื่อ 2017-08-31.
3. ↑  "Pontiac Land makes its mark in US with style". *The Straits Times* (ภาษาอังกฤษ). 2015-05-13. เก็บจากแหล่งเดิมเมื่อ 31 August 2017. สืบค้นเมื่อ 2017-08-31.
4. ↑  "CONDOLENCES". 19 April 1988. เก็บจากแหล่งเดิมเมื่อ 31 August 2017. สืบค้นเมื่อ 2017-08-31.
5. ↑  "Kwee Liong Keng". *Singapore Tatler*. เก็บจากแหล่งเดิมเมื่อ 6 February 2017.
6. ↑  "Marriage unites two wealthy families". เก็บจากแหล่งเดิมเมื่อ 31 August 2017. สืบค้นเมื่อ 2017-08-31.
7. ↑  "MFA Press Statement: Appointment of Singapore's Non-Resident Ambassador to the Republic of Poland". *Ministry of Foreign Affairs*. เก็บจากแหล่งเดิมเมื่อ 1 September 2017. สืบค้นเมื่อ 1 September 2017.
ตัวกลางสารไดอิเล็กทริกชนิดหนึ่งกำลังแสดงการวางตัวของอนุภาคที่มีประจุ สร้างปรากฏการณ์การเป็นขั้วไฟฟ้า (อังกฤษ: polarization effect) ตัวกลางเช่นนี้สามารถมีอัตราส่วนของฟลักซ์ไฟฟ้าต่อประจุที่ต่ำ(สภาพยอมสูง)กว่าพื้นที่ว่างเปล่า
**สภาพยอม** (อังกฤษ: permittivity) ในทางทฤษฎีแม่เหล็กไฟฟ้า เป็นตัวชี้วัดความต้านทานที่ถูกสร้างขึ้นเมื่อมีการก่อตัวของสนามไฟฟ้าในตัวกลาง พูดอีกอย่าง สภาพยอมเป็นตัววัดว่าสนามไฟฟ้าจะถูกกระทบอย่างไร และแรงนี้จะได้รับผลกระทบอย่างไรจากตัวกลางไดอิเล็กทริกหนึ่ง สภาพยอมของตัวกลางหนึ่งจะอธิบายถึงว่าสนามไฟฟ้า(ให้ถูกต้องมากขึ้น, คือฟลักซ์)มีจำนวนมากน้อยเท่าใดที่ถูก 'สร้าง' ขึ้นต่อหน่วยประจุในตัวกลางนั้น ฟลักซ์ไฟฟ้าจะเกิดขึ้นมากในตัวกลางที่มีแรงต้าน (ต่อหน่วยประจุ) ต่ำเนื่องจากปรากฏการณ์ของการเป็นขั้ว สภาพยอมจะเกี่ยวข้องโดยตรงกับความอ่อนไหวทางไฟฟ้าซึ่งเป็นตัวชี้วัดว่าสารไดอิเล็กทริกหนึ่งจะกลายเป็นขั้วไฟฟ้าในการตอบสนองต่อสนามไฟฟ้าได้ง่ายแค่ไหน ดังนั้น สภาพยอมจะเกี่ยวข้องกับความสามารถของวัสดุที่จะ**ต้านทาน**ต่อสนามไฟฟ้า

ในหน่วยของ SI ค่าสภาพยอม *ε* มีหน่วยเป็นฟารัดต่อเมตร (F/m or F·m−1) และ ความอ่อนไหวทางไฟฟ้า *χ* ไม่มีหน่วย ค่าทั้งสองเกี่ยวข้องกันผ่านทาง

{\displaystyle \varepsilon =\varepsilon \_{\text{r}}\varepsilon \_{0}=(1+\chi )\varepsilon \_{0}}
เมื่อ *ε*r เป็นค่าสภาพยอมสัมพัทธ์ของวัสดุ และ *ε*0 = 8.8541878176.. × 10−12 F/m เป็น สภาพยอมในสุญญากาศ หรือ ค่าคงตัวทางไฟฟ้า
**แฮตเชปซุต-เมริทเร** (หรือบางครั้งใช้พระนาม **แฮตเชปซุต-เมอร์เยต-รา**) เป็นพระมเหสีของฟาโรห์ทุตโมสที่สาม และเป็นพระราชมารดาของฟาโรห์อเมนโฮเทปที่สอง

ครอบครัว
--------

พระนางแฮตเชปซุต-เมริทเร พระองค์อาจจะเป็นบุตรสาวของนักบวชหญิงนามว่า ฮุย ซึ่งมีรูปปั้นในพิพิธภัณฑ์บริติช พระองค์เป็นพระราชมารดาของฟาโรห์อเมนโฮเทปที่สอง, เจ้าชายเมนเคปเปอร์เร และเจ้าหญิงเนเบตติยูเนท, เจ้าหญิงเมริทอามุน C, เจ้าหญิงเมริทอามุน D และเจ้าหญิงไอเซท

พระประวัติ
----------

พระนางแฮตเชปซุต-เมริทเร กลายเป็นพระราชินีและพระมเหสี ภายหลังจากการสิ้นพระชนม์ของพระราชินีซาทิอาห์ พระองค์ปรากฎอยู่ในภาพสลักวิหารของฟาโรห์ทุตโมสที่สามใน Medinet Habu ซึ่งสลักเป็นภาพพระองค์ยืนอยู่ด้านของฟาโรห์ทุตโมสที่สาม

พระนางแฮตเชปซุต-เมริทเรกับฟาโรห์ทุตโมสที่สาม
พระนางแฮตเชปซุต-เมริทเร ปรากฎอยู่ในภาพสลักในหลายสุสานรวมทั้งพระสวามีของพระองค์ ฟาโรห์ทุตโมสที่สาม ใน (เควี 43) หนึ่งในเสาในสุสานระบุว่าพระองค์เป็นพระราชินีหนึ่งในสามพระองค์ของฟาโรห์ทุตโมสที่สาม

การสิ้นพระชนม์และที่ฝังพระศพ
----------------------------

พระศพขพระองค์เดิมฝังอยู่ใน เควี 42 ซึ่งถูกค้นพบในปี พ.ศ. 2464 ซึ่งเห็นได้ชัดว่าสุสานมีไว้สำหรับพระองค์อย่างแท้จริง อาจถูกฝังอยู่ใน เควี 35 หลุมฝังศพของพระราชโอรสของพระองค์ฟาโรห์อเมนโฮเทปที่สอง อย่างไรก็ตาม เควี 42 อาจจะถูกนำมาฝังศพสำหรับผู้ปกครองเมืองธีบส์นามว่า เซนเนเฟอร์ และภรรยาของเขา นามว่า เซเนตนาย

อ้างอิง
-------

1. ↑  Dodson, A. and D. Hilton 2004. The Complete Royal Families of Ancient Egypt London: Thames and Hudson. pp. 132–133, 139
2. ↑  Wolfram Grajetski: *Ancient Egyptian Queens: a hieroglyphic dictionary.* Golden House Publications, London 2005, ISBN 0954721896, S. 53.
3. ↑  A. Bart Merytre-Hatshepsut website  เก็บถาวร 2008-04-16 ที่ เวย์แบ็กแมชชีน
4. ↑  "KV42 from the Theban Mapping Project". คลังข้อมูลเก่าเก็บจากแหล่งเดิมเมื่อ 2016-01-01. สืบค้นเมื่อ 2017-10-17.
**รังดา** (อินโดนีเซีย: *Rangda*) เป็นราชินีปีศาจตามความเชื่อของชาวบาหลี นางมีลูกสมุนเป็นแม่มดปีศาจ เป็นตัวแทนแห่งความชั่วร้าย ต่อสู้กับบารงซึ่งเป็นตัวแทนแห่งความดี ด้วยคติดังกล่าวได้กลายเป็นการแสดงระบำบารง การร่ายรำนี้แสดงถึงการต่อสู้กันระหว่างบารงกับรังดา เป็นสัญลักษณ์ของการต่อสู้ชั่วนิรันดร์ระหว่างกับความดีและความชั่ว คำว่า "รังดา" เป็นคำชวาแปลว่า "หญิงม่าย"

ในตำนานกล่าวว่าเดิมนางรังดาคือพระนางมเหนทรทัตตะมารดาของพระเจ้าแอร์ลังกา ผู้สร้างอาณาจักรดาหาบนเกาะชวาเมื่อราวพุทธศตวรรษที่ 17 – 18 พระนางเป็นผู้นิยมเวทมนตร์ตันตระแบบฝ่ายซ้าย ทำให้สวามีของพระนาง ผู้เป็นบิดาของพระเจ้าแอร์ลังคะ ขับไล่นางเข้าป่า และหาพระมเหสีใหม่ โดยพระเจ้าแอร์ลังกามิได้ขัดขวาง ทำให้พระนางผูกใจเจ็บและทำลายกรุงดาหาโดยรวบรวมศิษย์ที่เป็นสตรีมาทำพิธีบูชาเจ้าแม่กาลี แล้วร่ายมนต์สาปแช่งทำให้เกิดโรคภัยไข้เจ็บจนกรุงดาหาสาบสูญไป

ในปัจจุบันเมื่อเกิดเหตุการณ์ที่เป็นเภทภัยขึ้นในเกาะบาหลี เช่น โรคระบาด ชาวบาหลีจะทำพิธีทรงเจ้าแม่รังดา โดยให้เจ้าแม่รังดามาเผชิญหน้ากับบารง ในตอนท้ายเด็กหนุ่มที่เข้าทรงบารงจะถือกริชไปแทงนางรังดา นางรังดาจะร่ายมนต์ให้กริชกลับไปแทงเด็กหนุ่มเหล่านั้น แต่แทงไม่เข้าด้วยอำนาจของบาโรง

อ้างอิง
-------

* ไมเคิล ไรท์. ฝรั่งคลั่งผี. กทม. มติชน. 2550. หน้า 14 – 15

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**รังดา**

* Bali tourism information on Rangda and her stories
* Soft Minded Men เก็บถาวร 2013-09-27 ที่ เวย์แบ็กแมชชีน

1. ↑  indo.com (2001). "The Barong Dance of Bali". indo.com. สืบค้นเมื่อ 2012-01-17.
***รักใสใส หัวใจสีรุ้ง*** (Over the Rainbow) เป็นภาพยนตร์เกาหลีแนวโรแมนติก คอมมานดี้, melodrama จากประเทศเกาหลีใต้ ออกฉายในปี พ.ศ. 2545 (ที่ประเทศเกาหลีใต้) จัดจำหน่ายในประเทศไทยปี พ.ศ. 2548 โดยบริษัท ทีไอจีเอ จำกัด (TIGA เก็บถาวร 2009-09-01 ที่ เวย์แบ็กแมชชีน)

เนื้อเรื่อง
-----------

จินซู (Lee Jeong-Jae) ผู้ประกาศข่าวพยากรณ์อากาศประสบอุบัติเหตุทางรถยนต์ โชคดีที่ไม่ได้รับบาดเจ็บร้ายแรงเพียงแค่สูญเสียความทรงจำบางส่วน แต่ว่าความทรงจำที่เสียไปนั้นเกี่ยวกับผู้หญิงที่เขาแอบรักอยู่!!! เขาจำไม่ได้ว่าแอบรักใครอยู่ จำได้แต่เพียงเรียกเธอว่า "สายรุ้ง" ด้วยความช่วยเหลือจากเพื่อนเก่าสมัยเรียนมหาวิทยาลัย ยุนฮี (Jang Jin-Young) เขาจึงเริ่มตามหา "สายรุ้ง" และเหตุผลที่ไม่อาจบอกรักเธอได้

เกร็ดละคร
---------

รักครั้งแรกมีความหมายกับคุณมากแค่ไหน หนังเรื่องนี้จะพาคุณกลับไปหาความหมายของรักครั้งแรกที่ยังคงอยู่ในใจของใครหลาย ๆ คน แล้วคุณจะพบว่าความรักจะไม่เข้ามาหา ถ้าหากคุณไม่เดินออกไปหามัน

แหล่งข้อมูลอื่น
---------------

* Over the Rainbow at AsianDB
* Over the Rainbow at HanCinema
* Over the Rainbow เก็บถาวร 2007-08-17 ที่ เวย์แบ็กแมชชีน at JKdramas.com
ตัวอย่างบริเวณสัมผัสของบัตรสมาร์ตการ์ดแบบต่างๆ
**สมาร์ตการ์ด** เป็นบัตรพลาสติกชนิดหนึ่ง มีขนาดเท่ากับบัตรเครดิตหรือบัตรเอทีเอ็ม แตกต่างกันตรงที่มีการฝังชิปไว้ที่บนบัตรด้วย ซึ่งในตัวชิปนี้สามารถบันทึกข้อมูลทางอิเล็กทรอนิกส์ได้ และมีวิธีการรักษาความปลอดภัยเป็นอย่างดี

ประเภทของสมาร์ตการ์ด
--------------------

สมาร์ตการ์ด แบ่งเป็น 2 ประเภทคือ

### สมาร์ตการ์ดแบบสัมผัส

สมาร์ตการ์ดแบบสัมผัส (contact smart card) ตัวบัตรมีการฝังชิปใต้หน้าสัมผัสที่เป็นแผ่นโลหะสีทองขนาดเล็ก เส้นผ่าศูนย์กลางประมาณครึ่งนิ้วไว้ที่ด้านหน้าของบัตร ตอนใช้งานต้องสอดบัตรเข้าในเครื่องอ่านให้หน้าสัมผัสของบัตรได้แตะกับหน้าสัมผัสภายในเครื่องอ่านบัตร ส่วนใหญ่จะเป็นกับบัตรเครดิตหรือบัตรเอทีเอ็ม ปัจจุบันประเทศไทยได้ใช้สมาร์ตการ์ดชนิดนี้ทำบัตรประจำตัวประชาชนหรือซิมการ์ดของโทรศัพท์มือถือ ปัจจุบันมีการทำบัตรเครดิตที่เป็นสมาร์ตการ์ดแบบสัมผัสด้วยเป็นบัตรวีซ่า pay wave เช่น บัตรบลูการ์ด

### สมาร์ตการ์ดแบบไร้สัมผัส

สมาร์ตการ์ดแบบไร้สัมผัส (contactless smart card) ตัวบัตรจะมีการฝังชิปและขดลวดสายอากาศเอาไว้ภายในซึ่งอาจมองด้วยตาเปล่าไม่เห็น สามารถติดต่อกับเครื่องอ่านบัตรที่รับส่งสัญญาณผ่านคลื่นวิทยุได้ในระยะที่กำหนด ซึ่งอาจเป็นระยะที่ใกล้ชิด (proximity card) หรือระยะที่ใกล้เคียง (vicinity card) แล้วแต่มาตรฐานของบัตร โดยไม่จำเป็นต้องให้บัตรสัมผัสกับเครื่องอ่านดังกล่าว ส่วนใหญ่จะใช้กับบัตรเก็บเงินทางด่วน บัตรโดยสารของรถไฟฟ้า บีทีเอสและรถไฟฟ้าใต้ดิน และบัตรชำระเงินย่อยเช่นบัตร Smart Purse เป็นต้น

อ้างอิง
-------

* Rankl, W. (1997). *Smart Card Handbook*. John Wiley & Sons. ISBN 0-471-96720-3. `{{cite book}}`: ไม่รู้จักพารามิเตอร์ `|coauthors=` ถูกละเว้น แนะนำ (`|author=`) (help)
* Guthery, Scott B. (1998). *SmartCard Developer's Kit*. Macmillan Technical Publishing. ISBN 1-57870-027-2. `{{cite book}}`: ไม่รู้จักพารามิเตอร์ `|coauthors=` ถูกละเว้น แนะนำ (`|author=`) (help)

ดูเพิ่ม
-------

* อาร์เอฟไอดี
* เอ็นเอฟซี
**โรเมโอ โอปรีอาซา** (Romeo Opriasa) นักมวยสากลชาวฟิลิปปินส์ สถิติการชก 28 ครั้ง ชนะ 9 (น็อค 2) เสมอ 3 แพ้ 16

ประวัติ
-------

โอปรีอาซาขึ้นชกมวยสากลครั้งแรกเมื่อ 7 พฤศจิกายน พ.ศ. 2529 ชนะคะแนน แดนนี่ ดูรัน ที่ ฟิลิปปินส์ จากนั้น ขึ้นชกที่ฟิลิปปินส์ชนะเป็นส่วนใหญ่ เคยไปชกนอกรอบที่เกาหลีใต้ 3 ครั้ง แพ้รวด รวมทั้ง แพ้น็อค มุน ซังกิล ยก 2 เคยมาชกในไทยเมื่อ พ.ศ. 2532 แพ้คะแนน ถนอมศักดิ์ ศิษย์โบ๊เบ๊ และไปชกที่ญี่ปุ่นเสมอกับ มิชิโนริ ฮาชิโมโตะ จากนั้น โอปรีอาชาได้ชิงแชมป์เงารุ่นซูเปอร์ฟลายเวท IBFที่ว่างเมื่อ 30 มกราคม พ.ศ. 2533 แพ้คะแนน ซาโตชิ ชิเงกิ ที่ญี่ปุ่น ไม่ได้แชมป์ จากนั้นมาชิงแชมป์เงารุ่นซูเปอร์ฟลายเวท WBC เมื่อ 1 พฤษภาคม ปีเดียวกัน แพ้คะแนน ต่อศักดิ์ ศศิประภายิม ที่ กรุงเทพฯ และ โอปรีอาซาได้ไปชกนอกรอบที่เกาหลีใต้ ชนะคะแนน โช ซุกฮวี แต่หลังจากนั้น โอปรีอาซาชกแพ้ตลอด มีเสมอเพียงครั้งเดียว โดยมาชกไนไทยสองครั้ง แพ้คะแนน สิงห์ สิงห์ชัชวาล เมื่อ พ.ศ. 2533 และแพ้น็อค ถนอมศักดิ์ ศิษย์โบ๊เบ๊ ยก 7 และไปชิงแชมป์ OPBF รุ่นซูเปอร์ฟลายเวทที่อินโดนีเซียเมื่อ 2 กันยายน พ.ศ. 2534 แพ้คะแนน แลมฮ็อต ซิมาโมรา โอปรีอาซาขึ้นชกครั้งสุดท้ายเมื่อ 5 ธันวาคม พ.ศ. 2535 แพ้ทีเคโอ นาธาน สติง ยก 3 ที่ ออสเตรเลียเพราะได้รับบาดเจ็บที่มือจนชกต่อไม่ได้ หลังจากนั้น โอปรีอาซาก็แขวนนวมไป

เกียรติประวัติ
--------------

* เคยชิงแชมป์ต่อไปนี้แต่ไม่สำเร็จ
	+ ชิงแชมป์เงารุ่นซูเปอร์ฟลายเวท IBF เมื่อ 30 มกราคม 2533 แพ้คะแนน ซาโตชิ ชิเงกิ ที่ ญี่ปุ่น
	+ ชิงแชมป์เงารุ่นซูเปอร์ฟลายเวท WBC เมื่อ 1 พฤษภาคม 2533 แพ้คะแนน ต่อศักดิ์ ศศิประภายิม ที่ กทม.
	+ ชิงแชมป์ OPBF รุ่นซูเปอร์ฟลายเวท เมื่อ 2 กันยายน 2534 แพ้คะแนน แลมฮ็อต ซิมาโมรา ที่ อินโดนีเซีย

อ้างอิง
-------

* สถิติการชก boxrec.com เก็บถาวร 2015-04-01 ที่ เวย์แบ็กแมชชีน (อังกฤษ)
**ฮัน เย-รี** (เกาหลี: 한예리; เกิด 23 ธันวาคม ค.ศ. 1984) เป็นนักแสดงหญิงชาวเกาหลีใต้ มีผลงานการแสดงทั้งในภาพยนตร์และละครโทรทัศน์ เธอมีชื่อเสียงโด่งดังในระดับทวีปเอเชียจากการรับบท "ฮงแม" ในภาพยนตร์เรื่อง *ปริศนาหมอกมรณะ* (2014) ที่ทำให้เธอได้รับการเสนอชื่อเข้าชิงรางวัลภาพยนตร์เอเชีย, รางวัลแพ็กซัง และรางวัลภาพยนตร์บลูดรากอน สาขานักแสดงสมทบหญิงยอดเยี่ยม ในปี 2015

ฮัน เย-รี เข้าสู่วงการบันเทิงของประเทศเกาหลีใต้จากการแสดงในภาพยนตร์สั้นและภาพยนตร์อิสระอยู่หลายปี ก่อนจะมีโอกาสเป็นนักแสดงสมทบในละครโทรทัศน์เรื่อง *สงครามรัก ปรารถนามิอาจลืม* (2010) ทางเอ็มบีซีทีวี และกลับไปแสดงภาพยนตร์สั้นอีกหลายเรื่อง จนกระทั่งเธอได้แสดงในภาพยนตร์กระแสหลักเป็นครั้งแรกใน *ปฏิบัติการลับ กับเมียสุดเลิฟ* (2013) ตามมาด้วย *ล่าเดือด...สายลับเพชฌฆาต* (2013), *ศึกนักสู้กู้แผ่นดิน* (2014) โดยเธอได้รับคำชื่นชมอย่างมากจากบทบาท "ฮงแม" ในภาพยนตร์เรื่อง *ปริศนาหมอกมรณะ* (2014) ที่ทำให้เธอโด่งดังในระดับทวีปเอเชียรวมทั้งได้รับการเสนอชื่อเข้าชิงรางวัลภาพยนตร์เอเชีย, รางวัลแพ็กซัง และรางวัลภาพยนตร์บลูดรากอน สาขานักแสดงสมทบหญิงยอดเยี่ยม ในปี 2015 ต่อมาเธอแสดงในละครชุดทางเอสบีเอสทีวีเรื่อง *6 มังกรกำเนิดโชซอน* (2015–2016)

เธอได้บทนักแสดงนำในละครเรื่อง *สาวใส วัยว้าวุ่น* (2016–2017) ทางช่องเจทีบีซี, *สวิตช์* (2018) ทางเอสบีเอสทีวี รวมทั้งได้แสดงในละครชุดแนวย้อนยุคอิงประวัติศาสตร์เรื่อง *ดอกไม้แห่งแดนดิน* (2019), *มายอันแฟมิไลเออร์แฟมิลี่* (2020) และ *โฮมทาวน์* (2021)

อ้างอิง
-------


1. ↑  "Stars from Korea National University of Arts". *Hancinema*. ETO. 17 May 2012.
2. ↑  Lee Yu-na (April 9, 2021). "한예리, 美 에코 레이크 엔터와 계약...할리우드 활동 이어간다". *YTN* (ภาษาเกาหลี). สืบค้นเมื่อ April 9, 2021.
ในทางคณิตศาสตร์ โดยเฉพาะกับทฤษฎีเซต เซตอันดับสองเซต *X*, *Y* จะกล่าวว่ามี **ภาวะเชิงอันดับที่** (อังกฤษ: order type, ordinality) เท่ากัน ก็ต่อเมื่อเซตทั้งสองสมสัณฐานเชิงอันดับ (order isomorphic) นั่นคือ มีฟังก์ชันหนึ่งต่อหนึ่งทั่วถึง (bijection) *f* : *X* → *Y* อย่างน้อยหนึ่งฟังก์ชัน ที่ทั้ง *f* และ *f* −1 เป็นฟังก์ชันทางเดียว (monotone function) (ยังคงเรียงตามลำดับ)

ตัวอย่างเช่น เซตของจำนวนเต็มและเซตของจำนวนคู่ มีภาวะเชิงอันดับที่เท่ากัน เพราะว่าการจับคู่ *n* ↦ 2*n* ยังคงเรียงตามลำดับ แต่เซตของจำนวนเต็มกับเซตของจำนวนตรรกยะไม่สมสัณฐานเชิงอันดับ ถึงแม้ว่าจะมีขนาดเท่ากัน เพราะไม่มีการจับคู่แบบหนึ่งต่อหนึ่งทั่วถึงที่ยังคงเรียงตามลำดับระหว่างสองเซตนั้น

อันเนื่องจากความเทียบเท่าเชิงอันดับเป็นความสัมพันธ์สมมูล (equivalence relation) มันจึงแบ่งคลาสของเซตทั้งหมด ให้เป็นคลาสที่สมมูลกันหลายคลาส

ภาวะเชิงอันดับที่ของเซตอันดับดี
-------------------------------

เซตอันดับดี (well-ordered set) ทุกเซตถือว่ามีความเทียบเท่าเชิงอันดับเท่ากับจำนวนเชิงอันดับที่หนึ่งตัว จำนวนเชิงอันดับที่ถูกนำมาใช้เป็นตัวแทนแบบบัญญัติ (canonical representative) ต่อคลาสของมันเอง และเช่นเดียวกับภาวะเชิงอันดับที่ของเซตอันดับดี ซึ่งมักจะถูกระบุโดยจำนวนเชิงอันดับที่ที่เกี่ยวข้อง เช่นภาวะเชิงอันดับที่ของจำนวนธรรมชาติคือ ω

ภาวะเชิงอันดับที่ของเซตอันดับดี *V* บางครั้งก็เขียนแทนด้วย ord (*V*) 

ยกตัวอย่างการพิจารณาเซตของจำนวนเชิงอันดับที่คู่ (even ordinal) ที่น้อยกว่า ω·2+7 ซึ่งหมายความว่า

*V* = {0, 2, 4, 6, ...; ω, ω+2, ω+4, ...; ω·2, ω·2+2, ω·2+4, ω·2+6}
ภาวะเชิงอันดับที่ของ *V* คือ

ord (*V*) = ω·2+4 = {0, 1, 2, 3, ...; ω, ω+1, ω+2, ...; ω·2, ω·2+1, ω·2+2, ω·2+3}

สัญกรณ์
-------

ภาวะเชิงอันดับที่ของจำนวนตรรกยะมักจะเขียนแทนด้วย η

ถ้าหากเซต *S* มีภาวะเชิงอันดับที่เท่ากับ σ แล้ว เซตคู่กัน (dual) ของ *S* (ในลำดับที่กลับกัน) จะเขียนแทนด้วย σ\*

อ้างอิง
-------

1. ↑  "Ordinal Numbers and Their Arithmetic". คลังข้อมูลเก่าเก็บจากแหล่งเดิมเมื่อ 2009-10-27. สืบค้นเมื่อ 2009-07-27.

แหล่งข้อมูลอื่น
---------------

* เอริก ดับเบิลยู. ไวส์สไตน์, "Order Type" จากแมทเวิลด์.
**เขาฮีโบก-ฮีโบก** (ตากาล็อก: *Bundok Hibok-Hibok*) หรือ **ภูเขาไฟคาตาร์มัน** (*Bulkang Catarman*) เป็นภูเขาไฟมีพลังชนิดกรวยภูเขาไฟสลับชั้นในคามีกิน เป็นหนึ่งในวงแหวนไฟ

คำอธิบาย
--------

นักวิทยาภูเขาไฟจัดภูเขาฮีโบก-ฮีโบกเป็นภูเขาไฟชนิดกรวยภูเขาไฟสลับชั้นและ dome complex ซึ่งมีระดับความสูงจากน้ำทะเล 1,332 เมตร และมีเส้นผ่านศูนย์กลางที่ฐาน 10 กิโลเมตร

มีบ่อน้ำร้อนหกบ่อ (Ardent Spring, Tangob, Bugong, Tagdo, Naasag และ Kiyab) หลุมอุกกาบาตสามหลุม (Kanangkaan Crater, สถานที่ที่มีการระเบิดเมื่อ ค.ศ. 1948; Itum Crater, สถานที่ที่มีการระเบิดเมื่อ ค.ศ. 1949 และ Ilihan Crater, สถานที่ที่มีการระเบิดเมื่อ ค.ศ. 1950)

มีภูเขาไฟใกล้ ๆ คือ Mt. Vulcan, สูง 580 เมตร อยู่ทางตะวันตกเฉียงเหนือ; Mt. Mambajao, สูง 1552 เมตร อยู่กลางคามีกิน; Mt. Guinsiliban สูง 581 เมตร, จุดใต้สุดของคามีกิน; Mt. Butay สูง 679 เมตร; และ Mt. Uhay, ทางเหนือของ Mount Ginsiliban. และยังคงมีโดมและกรวยอีกที่ Campana Hill, Minokol Hill, Tres Marias Hill, Mt. Carling, Mt. Tibane และ Piyakong Hill

ภูเขาไฟนี้และ Timpoong เป็นส่วนหนึ่งของอนุสรณ์สถานธรรมชาติ Timpoong และ Hibok-Hibok

ภาพปริทัศน์ของยอดเขาฮีโบก-ฮีโบก

การระเบิด
---------

เขาฮีโบก-ฮีโบกได้มีการระเบิดห้าครั้งในประวัติศาสตร์ ครั้งแรกเมื่อ ค.ศ. 1827 และได้มีครั้งต่อมาอีกเมื่อ ค.ศ. 1862

อ้างอิง
-------

1. 1 2 3  "Camiguin". *Global Volcanism Program*. Smithsonian Institution. สืบค้นเมื่อ 2008-11-04.
2. ↑  "Hibok-Hibok, Philippines". Peakbagger.com. Retrieved 2013-03-11.
3. ↑  "Camiguin - Synonyms and Subfeatures" เก็บถาวร 2012-10-16 ที่ เวย์แบ็กแมชชีน. Global Volcanism Program. Retrieved on 2012-03-25.
4. ↑  Becker, George F. (1901). "Report on the Geology of the Philippine Islands", p.42-43. Washington Government Printing Office, 1901.
5. 1 2  "Philippine Volcanoes". ABS-CBN Broadcasting Corporation. 1996. คลังข้อมูลเก่าเก็บจากแหล่งเดิมเมื่อ 2011-07-26. สืบค้นเมื่อ 2008-11-04.
ในวิชาเศรษฐศาสตร์ **ภาวะเศรษฐกิจถดถอย** (อังกฤษ: recession) เป็นการหดตัวของวัฏจักรธุรกิจซึ่งส่งผลให้เกิดการชะลอโดยรวมของกิจกรรมทางเศรษฐกิจ ตัวชี้วัดเศรษฐกิจมหภาคอย่างผลิตภัณฑ์ในประเทศเบื้องต้น (GDP) รายจ่ายการลงทุน กําลังผลิตของภาคอุตสาหกรรม รายได้ครัวเรือน กำไรธุรกิจและเงินเฟ้อลดลง ส่วนการล้มละลายและอัตราการว่างงานเพิ่มขึ้น ในสหราชอาณาจักร นิยามว่าเป็นการเติบโตทางเศรษฐกิจเป็นลบสองไตรมาสติดต่อกัน

โดยทั่วไปภาวะเศรษฐกิจถดถอยเกิดเมื่อมีรายจ่ายลดลงอย่างกว้างขวาง (การเปลี่ยนแปลงอุปทานเป็นลบ) ซึ่งอาจเกิดจากหลายเหตุการณ์อย่างวิกฤตการเงิน การเปลี่ยนแปลงการค้าภายนอก และการเปลี่ยนแปลงอุปสงค์เป็นลบ หรือการแตกของภาวะเศรษฐกิจฟองสบู่ รัฐบาลปกติสนองต่อภาวะเศรษฐกิจถดถอยด้วยการใช้นโยบายเศรษฐกิจมหภาคแบบขยายตัว เช่น การเพิ่มอุปสงค์เงิน (นโยบายการเงิน) การเพิ่มรายจ่ายภาครัฐและการลดการเก็บภาษี (นโยบายการคลัง)

อ้างอิง
-------

1. ↑  "Recession". Merriam-Webster Online Dictionary. สืบค้นเมื่อ 19 November 2008.
2. ↑  "Recession definition". *Encarta World English Dictionary [North American Edition]*. Microsoft Corporation. 2007. คลังข้อมูลเก่าเก็บจากแหล่งเดิมเมื่อ 28 March 2009. สืบค้นเมื่อ 19 November 2008.
3. ↑  "Glossary of Treasury terms". HM Treasury. คลังข้อมูลเก่าเก็บจากแหล่งเดิมเมื่อ 2 November 2012. สืบค้นเมื่อ 25 October 2012.
"อุฮุด" เปลี่ยนทางมาที่นี่ สำหรับสงคราม ดูที่ ยุทธการที่อุฮุด

**เขาอุฮุด** (อาหรับ: جَبَل أُحُد, อักษรโรมัน: *Jabal Uḥud*) เป็นภูเขาที่อยู่ทางตอนเหนือของมะดีนะฮ์ ประเทศซาอุดีอาระเบีย โดยมีความสูง 1,077 เมตร และมีความกว้าง 7.5 กิโลเมตร เป็นบริเวณที่มียุทธการที่อุฮุด สงครามครั้งที่สองระหว่างมุสลิมกับผู้ปฏิเสธศรัทธาในวันที่ 19 มีนาคม ค.ศ. 625

ยุทธการที่อุฮุด
---------------

เขาอุฮุดใน ค.ศ. 2019
สงครามนี้เกิดขึ้นในวันที่ 19 มีนาคม ค.ศ. 625 (3 เชาวาล ฮ.ศ. 3) ที่หุบเขาหน้าเขาอุฮุด ระหว่างกองทัพมุสลิมในมะดีนะฮ์ที่นำโดยนบีมุฮัมมัด กับกองทัพของอะบูซุฟยาน อิบน์ ฮัรบ์ จากมักกะฮ์ สงครามนี้เป็นสงครามที่เกิดหลังจากสงครามบะดัรใน ฮ.ศ. 624 ที่กองทัพมุสลิมขนาดเล็กสามารถชนะกองทัพมักกะฮ์จำนวนมากได้

ในตอนแรกมุสลิมเป็นฝ่ายได้เปรียบ แต่ส่วนหนึ่งของมุสลิมกลับสร้างความผิดพลาดอันใหญ่หลวง จึงทำให้สถานการณ์พลิกผัน เพราะฝ่ายพลธนูของมุสลิมออกจากบริเวณที่กำหนดเพื่อแย่งชิงในค่ายมักกะฮ์ ทำให้ถูกโจมตีอย่างกะทันหันจากทหารม้ามักกะฮ์นำโดยคอลิด อิบน์ อัลวะลีด มุสลิมหลายคนถูกฆ่า รวมไปถึงฮัมซะฮ์ อิบน์ อับดุลมุฏฏอลิบ ลุงและพี่น้องที่ร่วมแม่นมเดียวกันของมุฮัมมัด และมุฮัมมัดได้รับบาดเจ็บ ฝ่ายมุสลิมจึงล่าถอยไปยังที่ชันของอุฮุด ฝ่ายมักกะฮ์ไม่ได้ไล่ตามมุสลิม แต่กลับไปยังมักกะฮ์เพื่อประกาศชัยชนะ สองกองทัพนี้จะพบกันอีกในสงครามสนามเพลาะ ค.ศ. 627

ภาพปริทัศน์ของเขาอุฮุด

ดูเพิ่ม
-------

* ยุทธการที่บะดัร
* รายชื่อสงครามของมุฮัมมัด

อ้างอิง
-------

1. ↑  Watt (1974) p. 136
2. ↑  Cambridge History of Islam 1A (1977) pp. 47-48

พิกัดภูมิศาสตร์: 24°30′37″N 039°36′50″E﻿ / ﻿24.51028°N 39.61389°E﻿ / 24.51028; 39.61389﻿ (Mount Uhud)